# 

# proiect

**Guvernul Republicii Moldova**

Ministerul Economiei a elaborat şi prezintă spre aprobare proiectul Hotărârii de Guvern cu privire la transmiterea unui bun imobil.

Anexă: 2 file.

**Viceprim-ministru,**

**ministrul economiei Octavian CALMÎC**

ex. A. Stratulat

tel. 022-226235

proiect

**GUVERNUL REPUBLICII MOLDOVA**

**H O T Ă R Î R E nr.\_\_\_**

din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 20\_\_\_

mun. Chişinău

**cu privire la transmiterea unui bun imobil**

În temeiul art. 8 alin. (2) din Legea nr. 523-XIV din 16 iulie 1999 cu privire la proprietatea publică a unităţilor administrativ-teritoriale (Monitorul Oficial al Republicii Moldova, 1999, nr. 124 - 125, art. 611), cu modificările şi completările ulterioare, art. 6 alin. (1) lit. a) şi art. 14 alin. (1) lit. b) din Legea nr. 121-XVI din 4 mai 2007 privind administrarea şi deetatizarea proprietăţii publice (Monitorul Oficial al Republicii Moldova, 2007, nr. 90-93, art. 401), cu modificările şi completările ulterioare, Guvernul

**HOTĂRĂŞTE :**

1. Se transmite, cu titlu gratuit, cu acordul Consiliului orășenesc Călărași, bunul imobil situat în orașul Călărași, str. Ștefan cel Mare, nr. 56, nr. cadastral 2501208.001.01, din proprietatea publică a statului, în proprietatea publică a orașului Călărași.

2. Agenţia Proprietăţii Publice, în comun cu Consiliul orășenesc Călărași vor institui comisia de transmitere şi va asigura, în termen de 60 zile, transmiterea bunului imobil specificat în pct.1 conform prevederilor Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr.901 din 31 decembrie 2015 (Monitorul Oficial al Republicii Moldova, 2016, nr.1, art. 2).

3. Agenţia Relaţii Funciare şi Cadastru, la cererea autorității administrației publice locale, va asigura înregistrarea dreptului de proprietate asupra bunului imobil respectiv în modul stabilit de lege.

|  |  |  |  |
| --- | --- | --- | --- |
| **PRIM-MINISTRU** | | **Pavel FILIP** | |
|  | |  | |
| Contrasemnează: | |  | |
| **Viceprim-ministru,**  **ministrul economiei** | | **Octavian CALMÎC** | |
|  | |  | |
|  | |  | |

**Notă informativă**

**la proiectul hotărârii de Guvern**

**cu privire la transmiterea unui imobil**

Proiectul hotărârii de Guvern ,,Cu privire la transmiterea unui imobil” a fost elaborat în temeiul art. 8 alin. (2) din Legea nr. 523-XIV din 16 iulie 1999 cu privire la proprietatea publică a unităţilor administrativ-teritoriale, art. 6 alin. (1) lit. a) şi art. 14 alin. (1) lit. b) din Legea nr. 121-XVI din 4 mai 2007 privind administrarea şi deetatizarea proprietăţii publice.

Prin scrisoarea nr. 276 din 26.03.2016 (se anexează), Primăria orașului Călărași a solicitat Guvernului RM transmiterea cu titlu gratuit a bunului imobil cu nr. cadastral 2501208001.01, amplasat în or. Călărași, strada Ștefan cel Mare și Sfânt 56, din proprietatea publică a statului în proprietatea publică a orașului Călărași, pentru a fi folosit întru satisfacerea necesităților localității.

Concomitent menționăm că, prin Hotărîrea Judecătoriei Călărași nr. 2-332 2007 din 11 iunie 2007, imobilul situat în orașul Călărași, strada Ștefan cel Mare și Sfînt 56, a fost declarat ca bun fără stăpîn, fiind recunoscut ca proprietate a statului.

În conformitate cu prevederile alin. (6) art. 8 al Legii nr. 523-XIV din 16 iulie 1999 cu privire la proprietatea publică a unităților administrativ-teritoriale, autorităţile administraţiei publice locale au dreptul de a solicita transmiterea în proprietate publică unităţii administrativ-teritoriale respective a bunurilor imobile care sînt situate pe teritoriul ei şi care pot fi folosite pentru satisfacerea nemijlocită a necesităţilor colectivităţii respective.

Potrivit alin. (2) art. 8 din Legea 523/1999, transmiterea patrimoniului din proprietatea publică a statului în proprietatea publică a unităţii administrativ-teritoriale se face prin hotărâre de Guvern, cu acordul consiliului local respectiv. În cazul dat, acordul este exprimat prin Decizia Consiliului orășenesc Călărași nr. 05/10 din 22 mai 2015 ,,Cu privire la acceptarea transmiterii bunului imobil din proprietatea statului în proprietatea administrației publice locale Călărași”.

Întru neadmiterea deteriorării clădirii, Ministerul Economiei, în corespundere cu demersul Cancelariei de Stat nr. 35-13-05-239 din 26.05.2016, a elaborat proiectul hotărârii de Guvern ,,Cu privire la transmiterea unui imobil”, care, în temeiul art. 38 din Legea nr. 317-XV din 18 iulie 2003 privind actele normative ale Guvernului și ale altor autorități ale administrației publice centrale și locale, se prezintă spre examinare și aviz.

Prezentul proiect de hotărâre este supus dezbaterilor publice, fiind plasat pe pagina web a ministerului www.mec.gov.md, la compartimentul ”Transparenţa în procesul decizional”.

Implementarea proiectului dat nu implică cheltuieli financiare din contul mijloacelor bugetare.

**Viceprim-ministru,**

**ministru Octavian CALMÎC**